**Operativitat de la Uniformitat d’USC**

1.- Uniforme operatiu UTO

Cal dotar a les unitats d'USC d'una uniformitat, moderna, segura i còmoda, que permeti fer front a les diferents necessitats del servei diari polivalent, tant pel que fa al treball d’Oficina d’Atenció al Ciutadà, com a les tasques de reacció i proximitat.

Es interessant tenir present que degut a la cada cop més acusada manca de personal, un agent pot haver de realitzar diferents tasques al llarg del torn i cal que la versatilitat de la uniformitat permeti realitzar aquestes tasques de manera còmoda i segura. Es important també tenir en compte les diferents realitats del territori a nivell de temperatures i condicions meteorològiques.

Cal que disposi d'un disseny modular per capes de fàcil col·locació que permeti donar resposta a les necessitats de cada moment en el que sigui senzill afegir o treure capes de l’uniforme depenent del moment o la tasca.

Diferenciar entre peces de roba, elements de protecció armilla anti bala, botes de seguretat, guants anti tall, etc i de transport de material que posi a l'abast els diferents elements, en moments de tensió que minven la motricitat fina.

En aquest darrer apartat, el de transport, s’hauria de dotar als agents d’una armilla amb diferents butxaques o compartiments per portar els diferents elements que s’utilitzen per la tasca diària i que sempre hauria de ser la capa més exterior de la uniformitat per permetre-hi un fàcil accés.

2.- Visibilitat de l’antiguitat a la uniformitat.

Dissenyar algun tipus de galó o símbol que marqui l’antiguitat del funcionari en l’uniforme operatiu, així com les condecoracions, amb un format plàstic (diferent al passador metàl·lic que s’utilitza per la uniformitat de mitja gala), adherit en Velcro de fàcil col·locació i retirada.

3.- Vehicles

3. 1. Visibilitat de la història del cos en els vehicles.

Es podria col·locar als diferents vehicles un adhesiu, rèplica de la medalla commemorativa del tricentenari del cos, per publicitar a la ciutadania la tradició d’un dels cossos policials més antics d’Europa.

3. 2. Modernitzar el disseny dels vehicles logotipats que ha quedat igual de desfasat que la camisa i el pantaló de pinça amb gorra de plat.